Atbildot uz Jūsu jautājumu par iepirkuma “Sabiedrības informēšanas
pasākumi par sociālo uzņēmējdarbību 2026.gadā” (ID Nr.LR LM 2026/34 ESF+)
nolikumu, paskaidroju, ka nolikuma 1.4.5.apakšpunkts ir vispārīga norma, kas
nosaka pakalpojuma izpildes vietu visā Latvijas Republikas teritorijā. 
Šāds regulējums paredzēts, jo iepirkuma priekšmets ietver arī tiešsaistes pasākumus – pasākumu jauniešiem un meistarklasi sociālās uzņēmējdarbības uzsācējiem un nevalstisko organizāciju pārstāvjiem, kas darbojas sociālās uzņēmējdarbības jomā. Turklāt vienam no klātienes pasākumiem – konferencei – tiks nodrošināta arī tiešraide. Tādējādi trīs pasākumu saturu varēs skatīties jebkurš interesents neatkarīgi no viņa atrašanās vietas Latvijas teritorijā.

Savukārt tehniskās specifikācijas 1.2. un 2.2. punkts attiecībā uz diviem
klātienes pasākumiem – konferenci un meistarklasi sociālajiem uzņēmumiem –
konkretizē iespējamo norises vietu. Šiem klātienes pasākumiem jānotiek Rīgā vai tās
tuvumā, nodrošinot, ka nokļūšana no Rīgas centra nepārsniedz 40 minūtes.
